ඉන්පසු අපි අවතීර්ණ වූයේ මාර්ගයේ තණකොළ බොහෝ වැවුණු තෙත් ගතියකින් යුත් පෙදෙසකටය. මෙම ඉසව්වේ කූඩැල්ලන් සිටියේ මිලියන ගණනිනි. එම නිසාම හනි හනිකට ගමනේ යෙදුණු අපි නැවතත් පයිනස් වනයක් පසු කරමින් බංගලාව පෙනෙන මානයේ සැරිසරන්නට වීමු. වම් පසින් නිසොල්මනේ සිටින සුදුගල කන්ද තිබූ අතර, ගොම්බානියා ආශ්‍රිත පෙදෙස ඝන මීදුමකින් වැසී තිබුණි. පඩි කිහිපයක් නැගගත් අප ළඟා වූයේ අතීතයේ එනසාල් වියලීමට සහ සකස් කිරීමට ගත් කුඩා කර්මාන්තශාලාවක් වැනි ස්ථානයකටයි. එය ගරාවැටී ගිය ගොඩනැගිල්ලක් වූ අතර, එහි දොර ජනෙල් සියල්ල කැඩී විනාශ වී අබලන්ව තිබුණි. එහි වූ පැරණි යන්ත්‍ර අප දුටු අතර, එම ස්ථානය අතීතයේ ප්‍රබල ලෙස එනසාල් සම්බන්ධ කටයුතුවලට භාවිත කරන්නට ඇතැයි සිතිය හැකි විය.
ගොම්බානියා ආශ්‍රිත පෙදෙස වැසී තිබුනේ කුමකින්ද?
ඝන මීදුමකින්